Publication: Magyar Közlöny
Issue: MK-2002-46 (Year: 2002, Number: 46)
Era: 1990-2004
Section: egészségügyrõl szóló 1997. évi CLIV. törvény rendelkezéseinek érvényesülését — és a szabályrendszernek az
Paragraph Index: 914

16. A Kormány fontosnak tartja, hogy a kábítószerproblémával küzdõ fogva tartottak is megfelelõ kezelésben, szabadulásukat követõen pedig utógondozásban, megfelelõ minõségû reszocializációban és ellátásban részesüljenek. Ennek érdekében felkéri az igazságügyminisztert, hogy tegye meg a szükséges intézkedéseket a megfelelõ jogi szabályozás megvalósulására annak érdekében, hogy a büntetés-végrehajtási intézetekben kerüljön kialakításra speciális elvonó, továbbá terápiás részleg. Ezzel összefüggésben ki kell dolgozni és általános gyakorlattá kell tenni a büntetés-végrehajtási intézményben lévõ, illetve az onnan szabaduló fogva tartottak számára megfelelõ kezelési — és társadalmi beilleszkedésük elõsegítése érdekében — reszocializációs, reintegrációs utógondozói programokat. Biztosítani kell a nem büntetés-végrehajtási intézetben (katonai büntetés-végrehajtási intézetben, rendõrségi fogdában, javítóintézetben fogva tartott kábítószer-használók, illetve a pártfogó felügyelet alatt álló kábítószer-használók) szakirányú ellátását, kezelését, illetve a speciális programokban való részvételi lehetõségét is. A Kormány fontosnak tartja továbbá annak biztosítását is, hogy a gyógyult, illetve fenntartó kezelés alatt álló szabaduló fogva tartott szociális célprogram keretében részesüljön támogatásban lakhatási feltételei megteremtése szempontjából. Felelõs: igazságügy-miniszter belügyminiszter egészségügyi miniszter szociális és családügyi miniszter Határidõ: programok kidolgozására: 2002. augusztus 31. megvalósításra: 2003. június 30.

Source: https://magyarkozlony.hu/hivatalos-lapok/9bbeb4adf2db31602e27aae56be3694ce422cfad/dokumentumok/7ff5a281ea31063ac43f2a977776748dec2584c3/letoltes